Կանադայի ցամաքային զորքեր

Կանադայի ցամաքային զորքեր (նաև Կանադական բանակ) (, )՝ Կանադայի զինված ուժերի երեք տեսակներից մեկը։ 2018 թվականի դրությամբ ունի 23 000 կանոնավոր բանակում ծառայող և մոտ 17 000 պահեստային ծառայող՝ ներառյալ 5000 ռեյնջեր և ընդհանուր 40 000 զինվոր։ Բանակը սատարում են 3000 քաղաքացիական ծառայողներ։ Կանոնավոր զորքերի բանակային ստորաբաժանումները տեղակայված են ռազմական բազաների վրա Կանադայի ամբողջ տարածքում։ Բանակը նաև պատասխանատու է խոշորագույն կոնտինգենտի՝ պահեստայինների համար։ Կանադական բանակի հրամանատարը և անձնակազմի ղեկավարը գեներալ-լեյտենանտ Փոլ Վիննիկն է։

«Կանադական բանակ» անվանումն օգտագործվում է 1940 թվականից։ Սկսած 1867 թվականի Կանադական կոնֆեռանսից մինչև Երկրորդ համաշխարհային պատերազմը պաշտոնական անվանումը «Կանադական միլիցիա» էր։ 1966 թվականի ապրիլի 1-ին որպես Կանադայի զինված ուժերի միավորման առաջին քայլ, բոլոր բանակային ստորաբաժանումները փոխանցվել են նոր կազմակերպություն, որը կոչվում էր Շարժական հրամանատարություն ()։ 1968 թվականին Թագավորական կանադական ռազմածովային նավատորմը, Կանադական բանակը և Կանադայի Թագավորական ռազմաօդային ուժերը միավորվել են, բանակը դարձել է Կանադայի միավորված Զինված ուժերի մասը։ 1993 թվականին Կանադայի զինված ուժերի վերակազմավորման ժամանակ Շարժական հրամանատարությունը վերանվանվել է Ցամաքային զորքերի հրամանատարություն ()։ 2011 թվականի օգոստոսին այն կրկին ստացել է «Կանադայի բանակ» անվանումը։

Պատմություն 

Մինչև 1867 թվականի Կոնֆեռանսը ռազմական ժամանակ Կանադան պաշտպանում էր բրիտանական բանակը, որի կազմի մեջ մտնում էին կանադական միլիցիայի ստորաբաժանումները։ 1867 թվականից հետո կազմավորվել է Մշտապես գործող միլիցիան () (PAM), իսկ մի քանի տասնամյակ անց ստեղծվել են կանոնավոր զորքերի մի քանի կազմավորումներ, որոնց սերունդներն են դարձել Կանադական թագավորական ձիավոր հրետանին (), Թագավորական կանադական դրագունները () և Թագավորական կանադական գունդը։ Կանոնավոր կանադական զորքերը մասնակցել են 1885 թվականի Հյուսիս-Արևմտյան ապստամբությանը, 1899 թվականին՝ Անգլո-բուրական պատերազմին։ Առաջին համաշխարհային պատերազմում մեծ թիվ էին կազմում Կանադական արշավային ուժերը ()։

Սպառազինություն

Ծանոթագրություններ

Արտաքին հղումներ 
 
 Faces of War: The Canadian Army  Կանադայի գրադարանում և արխիվում
 army.ca — Army.ca Կանադական բանակի հետ կապված պատմական և ժամանակակից հարցերի մասին ֆորում։
 Battle Honours in the Canadian Army THE SYSTEM OF BATTLE HONOURS
IN THE CANADIAN ARMY
 Canadiansoldiers.com
 Canadian Soldier Training Blog 
 Duty & Valour, Canada’s Military History Encyclopedia

Կանադայի զինված ուժեր
Կանադական բանակ
1867 հիմնադրումներ Կանադայում